Kamu bisa jelasin ke aku soal Nugroho Notosusanto dalam bahasa jawa?

Prof. Dr. Nugroho Notosusanto () inggih punika Mantri Pendidikan dan Kebudayaan Indonésia nalika wekdal Kabinét Pembangunan IV (1983-1985). Sadèrèngipun punika, panjenenganipun ugi naté najabat dados Rektor Universitas Indonésia (1982-1983). Panjenenganipun ngadhahi kariér ing jagad militér lan pendidikan. Sasanèsipun punika, panjenenganipun ugi kawentar minangka sastrawan.

Nugroho Notosusanto nalika mangsa revolusi ndhèrèk nggabung ing Badan Keamanan Rakyat (BKR) lan Tentara Pelajar (TP) Brigade 17. Sasampunipun lulus Fakultas Sastra Universitas Indonésia (UI), panjenenganipun dados dhosèn lan nyinaoni sajarah ing Universitas London, Inggris. Panjenenganipun pikantuk gelar dhoktor saking UI kanthi Tesis The Peta Army during the Japanese Occupation, 1977. Sadèrèngipun punika Nugroho bjabat dados Kepala Pusat Sajarah Militer ABRI, kanthi pangkat tituler brigadir jenderal lan panjenenganipun ugi mucal ing Lemhanas lan Sesko ABRI. Panjenenganipun ugi dados anggota Dhéwan Badan Pertimbangan Perintis Kemerdekaan. Nalika njabat dados Mantri Pendidikan dan Kebudayaan, Nugroho nyetusaken sistem nampi mahasiswa boten mawi tés. Kurikulum 1975 miturut pamanggih panjenenganipun kathah materinipun. Panjenenganipun ngawontenaken kurikulum inti lan pilian.

Nugroho Notosusanto tilar donya nalika dinten Senin, 13 Juni 1985 ing Jakarta. Amargi lelabetanipun ingkang kathah, panjenenganipun pikantuk maéka warni bebingah kados Bintang Dharma, Bintang Yudha, Bintang Satya Lencana Perang Kemerdekaan I lan II, Bintang Mahaputra Adi Perdana.